钦定古今图书集成/明伦汇编/氏族典/第428卷 > 赵邕
## 钦定古今图书集成/明伦汇编/氏族典/第428卷 > 赵邕

按《魏书赵邕传》：“邕字令和，自云南阳人，司空李冲之
贵宠也。邕以少年端谨，出入其家。高祖太和中，至殿
中监，世宗即位，犹居本任，赵修结为宗援，稍迁至殿
中将军。邕父怡，太和中历郢州刺史，停家久之，以邕
宠召拜太常少卿，出除荆州刺史，迁光禄大夫，卒。世
宗每出入郊庙，修恒陪乘，而邕执辔同载，时人号为
‘二赵’。”世宗崩，邕兼给事黄门，俄转太府卿。出除平北
将军、幽州刺史，在州贪纵。孝昌初，卒。